LASTEN JA NUORTEN VASKI –VERKOSTON KOKOUS 19.10.2012

Paikka: Raision pääkirjaston kokoustila klo 9-11

Läsnä: Marjo-Riitta Eterma, Heidi Heiniö, Päivi Inkinen, Armi Jaakkola, Anitta Juuti, Kirsi Kallioniemi-Holmberg (muistio), Paula Kaunisto, Paula Kaunonen, Viktoria Kulmala, Milla Kuronen, Päivi Luoma-Keturi, Marja-Liisa Mutka, Mervi Nikula, Sirpa Nousiainen, Ritva Pihlava ja Virpi Salo.

1. KESÄLUKUKAMPANJA KESÄLLÄ 2013

-Mietittiin alustavasti ensi kesän kesälukukampanjan teemaa. Lue ja liiku –passeja on vielä kunnissa runsaasti jäljellä. Jatketaanko samalla teemalla vai keksitäänkö jotain ihan uutta? Otetaan kaikki mietintämyssyyn hautumaan ensi kesän teema.

-Verkoston toiveena on, että passit ja muut materiaalit saataisiin ajoissa painoon ja jakoon kirjastoille, jotta kampanjaa ehtisi mainostaa opettajille ja lapsille.

-Onko koko kesän kestävä kilpailuaika liian pitkä? Voisiko aika olla esim. toukokuun puolesta välistä juhannukseen?

1. OPPIMATERIAALIKESKUKSEN KIRJASARJAT

-Anneli Rantatalo Oppimateriaalikeskuksesta tekee ohjeet siitä miten opettajat tilaavat aineistoa Oppimateriaalikeskuksesta. Kirjojen lainaaminen, palauttaminen jne. on Oppimateriaalikeskuksen ja opettajien välinen asia. Kirjasto hoitaa vain kuljetukset, jokainen kunta oman päätöksensä mukaisesti.

1. SUOSITUKSET VASKI-VERKKOKIRJASTON SUOSITTELEMME-OSIOON

-Suosituksia voi tehdä kuka tahansa itseään kiinnostavista aiheista. Suosituksiin riittää noin viisi kirjaa, kuva ja alkuteksti (johdatus aiheeseen). Valmiit suositukset lähetetään Marjo-Riitalle tai Kirsille.

-Marjo-Riitta kysyy Aki Pyyköltä ja Nina Koskivaaralta onko myös kansikaruselliin mahdollista saada lasten ja nuorten aiheita ja kuinka usein. Kansikaruselliin ei tarvita tekstiä, siihen riittää vain kirjojen id-numero tietokannasta. Kirjoja pitää olla vähintään 10 kappaletta, jotta karuselli ”pyörii”. Paras määrä on 20 kappaletta, koska silloin karuselli pyörähtää monta kertaa.

-Mietimme kenelle on tarkoitettu Vaski-verkkokirjaston Ajankohtaista-osio? Onko sinne mahdollista saada myös ajankohtaisia lasten tapahtumia? Marjo-Riitta selvittää asiaa.

-Lasten ja nuorten Vaskilaiset toivovat selviä ohjeita esim. kansikarusellista ja ajankohtaista-osiosta.

1. VASKI-KIRJASTOJEN EXTRANET

-Lasten ja nuorten Vaskin työryhmän extranetsivu, johon on kerätty kaiken maailman materiaaleja esiintyjistä kirjastonkäytön opetushetkiin ja tietokilpailuihin, vaatisi uudelleen järjestelyä. Kaarinan Anu Ojaranta on lupautunut tähän tehtävään. Kaarina Koskinen opettaa hänet tähän mahdollisimman pian. Anulle voi tulevaisuudessa lähettää extranetiin tulevat materiaalit. Anu myös päivittää verkoston ja ytimen muistiot extranetiin.

-Extranetiin on lisättävä 7. luokkien hakutehtävät, jotka työryhmä (Tuula Amberla, Päivi Luoma-Keturi ja Kaarina Sainio) on tehnyt. Marjo-Riitta lupasi lähettää tehtävät kaikille s-postina, koska tehtävien tulo extranetiin voi vielä kestää.

1. TIEDONHAKUTEHTÄVÄT 4. LUOKKALAISILLE

-Sari Järvinen Turusta kertoi aiemmassa verkoston kokouksessa, että Turussa on tehty kirjastonkäytönopetuspaketti Kuu-tietokirjan pohjalta 4. luokkalaisille. Marjo-Riitta pyytää pakettia Sarilta kaikkien käyttöön ja extranetiin laitettavaksi.

-Kirjastoissa on käytössä erilaisia kirjastonkäytön ja tiedonhaun opetuksen paketteja nelosille. Kerätään nämä kaikki ideat extranetiin, kun uusi kansiorakenne saadaan valmiiksi. Esim.

-Pehmoeläinsuunnistus Uudessakaupungissa

-Hakutehtävät pareittain -> hae hyllystä -> vihjeenä hyllyssä esim. kalahahmo

-> näytä kirjaston henkilökunnalle -> palauta hyllyyn.

-Näytetään kirjaa ja lapset arvaavat Vikke-taulusta mihin luokkaan se kuuluu.

1. EHKÄISE AJOISSA –MINISEMINAARI TURUN KIRJAMESSUILLA 5.10.2012

-Seminaari onnistui hyvin, tupa oli täynnä väkeä ja puhujat hyviä.

-Laura Hokkanen Mikkelistä olisi hyvä esiintyjä myös kokopäivän työpajatyyppiseen koulutukseen.

1. TARINATORNADO 7.-8.3.2013

-Tarinatornadon työryhmällä (Marjo-Riitta Eterma, Mervi Nikula, Heidi Heiniö, Viktoria Kulmala) on kokous 19.10.12.

-Tarinatornado on saanut rahoitusta ELYltä ja ydin päätti kokouksessaan, että osa rahoista käytetään Kaarina Leppilahden (koordinaattorina Kupliiko-kiertueella) palkkaukseen. Kaarina saa hoitaa Tarinatornadon aikataulutuksen, yhteydenotot esiintyjiin, esitysten kokoamisen vihoksi jne.

-Verkoston toiveita/vinkkejä Tarinatornadon esiintyjiksi: Tuula Amberla, Reetta Saine, mupe-vinkkaus, Lukupiirin lumo –kirjan tekijät, kuvakirjatutkija.

-Päätettiin, että 7.3. järjestetään illanvietto ensimmäisen Tarinatornado-päivän jälkeen. Paikkana voisi olla Raision pääkirjaston kokoustila. Ruoat tilataan jostain.

1. KUPLIIKO-KIERTUE

-Kaikki lähettävät Marjo-Riitalle tiedot osallistujamääristä ja omista käytetyistä työtunneista raportointia varten.

-Rahaa on vielä jäljellä noin 4000-5000 euroa.

-Ydin on suunnittelut Tukholman matkaa, joka maksetaan projektin rahoista. Reissuun mahtuu mukaan 20 henkilöä. Marjo-Riitta laittaa kaikille viestiä ilmoittautumisen alkamisesta.

-Alustavat päivät matkalle:

-lähtö maanantai-iltana 26.11.

-päivä Tukholmassa tiistaina 27.11.

-saapuminen takaisin Turkuun keskiviikkoaamuna 28.11.

-Anu Ojaranta on yhteydessä vierailukohteisiin Tukholmassa.

1. NOUSIAISTEN JA MYNÄMÄEN KAINALOINEN

-Sovittiin, että Kainaloista esitellään verkostolle, kun kokous järjestetään Mynämäellä (aikaa ei ole vielä sovittu).

1. SEURAAVA VERKOSTON KOKOUS UUDESSAKAUPUNGISSA

-Anitta Juuti kutsui Lasten ja nuorten Vaski –verkoston kokoukseen Uuteenkaupunkiin. Kokous pidetään perjantaina 14.12. klo 9.00. Kokouksen jälkeen tutustutaan Uudenkaupungin kirjastoon ja ehkä myös Bonk-museoon.

27.10.2012

Kirsi Kallioniemi-Holmberg